อสมท.ยังไม่วิกฤติเข้าแผนฟื้นฟู เร่งสางปัญหาขาดสภาพคล่อง
ผู้สื่อข่าวรายงานจากกระทรวงการคลังว่า ขณะนี้บริษัท อสมท จำกัด (มหาชน) ยังไม่ได้อยู่ในรายชื่อรัฐวิสาหกิจที่จะเข้าสู่แผนฟื้นฟูของสำนักงานคณะกรรมการนโยบายรัฐวิสาหกิจ (สคร.) แม้จะเผชิญปัญหาการขาดสภาพคล่องที่สะสมมาตั้งแต่การเข้าประมูลทีวีดิจิทัลเมื่อปี 2556 และไม่มีรายได้จากไทยทีวีสีช่อง 3 เนื่องจากสัญญาสัมปทานสิ้นสุดลงแล้ว รวมถึงประสบปัญหาการจ่ายเงินค่าโฆษณาล่าช้าของภาคธุรกิจที่ลงโฆษณาใน อสมท ด้วย เนื่องจากได้รับผลกระทบจากการแพร่ระบาดโควิด-19 ซึ่งผู้บริหาร อสมท อยู่ระหว่างหารือแนวทางแก้ไขปัญหาขาดสภาพคล่องดังกล่าว โดยปัญหา อสมท.แตกต่างจากบริษัท การบินไทย จำกัด (มหาชน) ที่มีภาระหนี้เป็นจำนวนมากสำหรับผลประกอบการไตรมาส 1 ปี 2563 อสมท มีรายได้รวมจำนวน 467 ล้านบาท ลดลง 21% จากช่วงเดียวกันของปี 2562 โดยขาดทุน 877 ล้านบาท เมื่อเทียบกับช่วงเดียวกันของปีก่อน ขาดทุน 32 ล้านบาท ซึ่งเป็นผลการด้อยค่าของสินทรัพย์ คือ การที่สินทรัพย์ของกิจการมีมูลค่าลดลง จนกระทบงบการเงินทำให้ขาดทุน โดยธุรกิจวิทยุและธุรกิจโทรทัศน์ ยังคงเป็นธุรกิจหลักที่สามารถสร้างรายได้ให้ อสมท มากที่สุด ซึ่งในปี 2563 ธุรกิจวิทยุยังสร้างรายได้ให้ อสมท ในสัดส่วน 29% ธุรกิจโทรทัศน์ อยู่ที่ 24% รายได้จากการให้บริการโครงข่ายโทรทัศน์ภาคพื้นดินระบบดิจิทัล อยู่ที่ 19% ธุรกิจร่วมกิจการ อยู่ที่ 22% ธุรกิจใหม่ เช่น สื่อออนไลน์ต่างๆ อยู่ที่ 1% และรายได้อื่นๆ อยู่ที่ 5%.
ผู้สื่อข่าวรายงานจากกระทรวงการคลังว่า ขณะนี้บริษัท อสมท จำกัด (มหาชน) ยังไม่ได้อยู่ในรายชื่อรัฐวิสาหกิจที่จะเข้าสู่แผนฟื้นฟูของสำนักงานคณะกรรมการนโยบายรัฐวิสาหกิจ (สคร.)
อสมท,แผนฟื้นฟูกิจการ,รัฐวิสาหกิจ,ฟื้นฟูกิจการ,ทีวีดิจิทัล,ทีวีติจิตอล,ข่าววันนี้